**P R I L O G**

**UZ JAVNI NATJEČAJ ZA PRIJAM U SLUŽBU NA RADNO MJESTO REFERENTA (2) – PROMETNOG REDARA, U UPRAVNI ODJEL ZA KOMUNALNE DJELATNOSTI I GOSPODARENJE GRADA POŽEGE**

**OBJAVA JAVNOG NATJEČAJA**

Javni natječaj za prijam u službu na radno mjesto Referenta (2) – prometnog redara, u Upravni odjel za komunalne djelatnosti i gospodarenje Grada Požege, u Odsjek za komunalni sustav i komunalno redarstvo objavljen je u Narodnim novinama, broj: 71 /24. od 14. lipnja 2024. godine.

**ROK ZA PREDAJU PRIJAVA**

Prijave se predaju zaključno s danom **24. lipnja 2024.godine.**

**OPIS POSLOVA**

Referent (2) – prometni redar obavlja upravne poslove nadzora i premještanja zaustavljenih i parkiranih vozila sukladno odredbama Zakona o sigurnosti prometa na cestama (Narodne novine broj 67/08., 48/10., 74/11., 80/13., 158/13., 92/14., 64/15., 108/17., 70/19., 42/20., 85/22., 114/22. i 133/23.), poslove upravljanja prometom, poslove nadzora u zonama smirenog prometa, prometa u pješačkim zonama, otkrivanje pješaka i biciklista, mjerenje brzine kretanja vozila u naseljenim mjestima s fiksno postavljenim mjernim uređajima kao i nadzor traktora, zaprežnih vozila, vozila koja se uključuju u promet na cestu s gradilišta, kao i poslove upravljanja na raskrižjima cesta, obavlja i druge srodne poslove po nalogu voditelja Odsjeka i pročelnika Upravnog odjela.

**PODACI O PLAĆI**

Na radno mjesto Referenta (2) – prometnog redara u Upravnom odjelu za komunalne djelatnosti i gospodarenje Grada Požege, u Odsjeku za komunalni sustav i komunalno redarstvo za određivanje visine plaće primjenjuju se odredbe:

* Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.)

- Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.)

- Odluke o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 20/23. i 1/24.)

- Kolektivnog ugovora za zaposlene u upravnim tijelima Grada Požege (Službene novine Grada Požege, broj: 1/17., 12/22., 23/22., 6/23., 8/23., 10/23., 17/23., 19/23., 6/24. i 7/24.).

Plaću radnog mjesta Referenta (2) – prometnog redara čini umnožak koeficijenta složenosti poslova radnog mjesta koji iznosi 1,50 i osnovice za obračun bruto plaće službenika od 839,14 eura, uvećano za 0,5% za svaku navršenu godinu radnog staža. Bruto plaća Referenta (2) – prometnog redara u Upravnom odjelu za komunalne djelatnosti i gospodarenje Grada Požege, u Odsjeku za komunalni sustav i komunalno redarstvo iznosi 1.258,71 eura.

**NAČIN OBAVLJANJA PRETHODNE PROVJERE ZNANJA I SPOSOBNOSTI**

Prethodna provjera znanja i sposobnosti kandidata obuhvaća pismeno testiranje i intervju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidati ne pristupi testiranju smatra se da je povukao prijavu na javni natječaj.

**PODRUČJE TESTIRANJA** iz samoupravnog djelokruga Grada Požege.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* Zakon o sigurnosti prometa na cestama (Narodne novine, broj: 67/08., 48/10., 74/11., 80/13., 158/13., 92/14., 64/15., 108/17., 70/19., 42/20., 85/22., 114/22. i 133/23.)
* Zakon o općem upravnom postupku (Narodne novine, broj: 47/09. i 110/21.)
* Prekršajni zakon (Narodne novine, broj: 107/07., 39/13., 157/13., 110/15., 70/17., 118/18. i 114/22.)
* Zakon o lokalnoj i područnoj (regionalnoj) samoupravi (Narodne novine, broj: 33/01., 60/01., 129/05., 109/07., 125/08., 36/09., 109/07., 125/08., 150/11., 144/12., 123/17., 98/19. i 144/20.)
* Statut Grada Požege (Službene novine Grada Požege, broj: 2/21. i 11/22.)

**VRIJEME ODRŽAVANJA PRETHODNE PROVJERE ZNANJA I SPOSOBNOSTI KANDIDATA** biti će objavljeno na službenoj internetskoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege, najkasnije pet (5) dana prije odražavanja provjere.